तीन तलाक पर सुप्रीम कोर्ट दवारा फैसला आने पर ऑल इण्डिया मुस्लिम वूमेन पर्सनल लॉ बोर्ड की अध्यक्ष शाइस्ता अंबर ने कहा कि तीन तलाक़ पर रोक लगाने के बाद सर्वोच्च न्यायालय उसकी सजा भी तय करे। मीडिया रिपोर्ट्स के मुताबिक, शाइस्ता अंबर की सुप्रीम कोर्ट द्वारा तीन तलाक़ पर रोक लगाने के बाद कल ही मेरठ में एक गर्भवती महिला को उसके पति ने एक साथ तीन बार तलाक़ कह कर अपना रिश्ता खत्म कर लिया। अब ऐसे लोग जो यह कर रहे हैं उनको कौन सी सजा दी जाएगी? उन्होंने सुप्रीम कोर्ट से गुजारिश की है कि आदेश की अवहेलना करते हुए तीन तलाक देने वालों के खिलाफ सख्त सजा भी तय करे, तभी जाकर तीन तलाक़ पर पुरी तरह से रोक लगेगी।